Diari Oficial de la Generalitat Valenciana


Sumari del DOGV 6106, del 21-09-2009 (2009/10253)

RESOLUCIÓ de 7 de setembre de 2009, de la consellera de Justícia i Administracions Públiques, per la qual es disposa l'execució de la sentència ferma núm. 686/2009, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6106

Data del DOGV
:   21-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10462


Data del document
:   07-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de setembre de 2009, de la consellera de Justícia i Administracions Públiques, per la qual es disposa l'execució de la sentència ferma núm. 686/2009, del Tribunal Superior de Justícia de la Comunitat Valenciana. [2009/10746]  
Per Orde de 18 de novembre de 2004 de la Conselleria de Justícia i Administracions Públiques, es van convocar les proves selectives d'accés al grup E, sector administració general, accés lliure (convocatòria 06/04) corresponents a l'oferta d'ocupació pública de la Generalitat Valenciana de 2004. (DOCV de 26.11.04)  
Per acord del Tribunal de Selecció, de 22 de desembre de 2006, es van fer públiques la relació definitiva d'aspirants aprovats i les puntuacions definitives del barem de la fase de concurs.  
Disconforme amb este acord, l'aspirant Susana Ruix Vázquez va interposar-hi el recurs d'alçada davant de la Conselleria de Justícia i Administracions Públiques.  
Confirmat l'acord de 22 de desembre de 2006, en via administrativa, la interessada va sotmetre a revisió en via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que va ser substanciat pels tràmits del procediment ordinari, va ser dictat estimatòriament per la sentència 686/2009, de 22 de maig.  
Transcorregut el termini de preparació del recurs de cassació sense haver-se verificat el tràmit, la sentència va ser ferma.   
La Secció Segona de la Sala Contenciosa Administrativa del Tribunal Superior de Justícia, la qual va ser coneixedora del recurs en única instància, va estimar parcialment la pretensió impugnatoria de la demandant. La part dispositiva de la sentència anul·la l'acord de 22 de desembre de 2006, així com la resolució confirmatòria en alçada i reconeix a l'actora, com a situació jurídica individualitzada, «el dret a la valoració dels servicis prestats com a telefonista, conforme a l'apartat 1.1. del barem de la convocatòria 06/04 d'accés al grup E, a raó de 0,60 punts/mes i, en conseqüència, a l'obtenció de 32 punts, amb les conseqüències que es deriven d'esta puntuació en el llistat d'aprovats».  
Vista l'acta de 27 de juliol de 2009, del Tribunal de Selecció de la referida convocatòria 06/04   
Atesos els pronunciaments continguts en la resolució de la sentència 686/2009, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, els quals establixen l'obligatorietat del compliment de les sentències i la resta de resolucions fermes dictades pels tribunals de Justícia, resolc:  
Declarar, a proposta del Tribunal de Selecció, que Susana Ruix Vázquez, DNI 58.487.988, obté 32 punts en l'apartat A («experiència professional») del barem de la fase de concurs, amb la qual cosa aconseguix una puntuació en la fase de concurs de 38,50 punts i, conseqüentment, la qualificació final de 96,25 punts en el concurs-oposició de la convocatòria 06/04, d'accés al grup E, sector administració general, accés lliure.  
Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 7 de setembre de 2009.- La consellera de Justícia i Administracions Públiques: Paula Sánchez de León Guardiola.